# พระมหาคณาจารย์จีนธรรมวชิราจารย์ (เย็นอี่)
พระมหาคณาจารย์จีนธรรมวชิราจารย์ (เย็นอี่)  เป็นพระภิกษุนิกายมหายาน ชาวไทยเชื้อสายจีนกวางตุ้ง ปัจจุบันท่านดำรงตำแหน่ง เจ้าคณะใหญ่คณะสงฆ์จีนนิกายแห่งประเทศไทย ประธานคณะกรรมการสงฆ์จีนนิกาย เจ้าอาวาสวัดโพธิ์เย็น 

ประวัติ
พระมหาคณาจารย์จีนธรรมวชิราจารย์ มีนามเดิมว่า วรวิทย์ โพธิถวิลเกียรติ ชาติภูมิเดิม แซ่ตั้ง มณฑลกวางตุ้ง พระคุณท่านเป็นบุตรของนายเซียฮั้ว แซ่ตั้ง กับ นางเกียวลั้ง แซ่ล้อ

เมื่อปี พ.ศ. 2499 ได้บรรพชาเป็นสามเณร และในวันที่ 15 พฤษภาคม พ.ศ. 2500 ได้อุปสมบท ณ พัทสีมา วัดโพธิ์เย็น อำเภอท่ามะกา จังหวัดกาญจนบุรี ได้รับฉายา เย็นอี่ โดยมี พระอาจารย์จีนธรรมสมาธิวัตร เจ้าคณะใหญ่คณะสงฆ์จีนนิกายรูปที่ 6 เป็นพระอุปัชฌาย์

ตำแหน่งด้านการปกครอง
 พ.ศ. 2511 เป็นรองเจ้าอาวาสวัดโพธิ์แมนคุณาราม
 พ.ศ. 2512 เป็นกรรมการสงฆ์จีนนิกาย และเป็นผู้อำนายการกองเลขานุการ
 พ.ศ. 2518 เป็นพระอุปัชฌาย์
 พ.ศ. 2525 ได้รับพระบัญชาแต่งตั้งเป็นรองปลัดซ้ายจีนนิกาย
 พ.ศ. 2530 ได้รับพระบัญชาแต่งตั้งเป็นปลัดซ้ายจีนนิกาย
 พ.ศ. 2530 เป็นผู้อำนวยการกองธุรการ คณะกรรมการสงฆ์จีนนิกาย
 พ.ศ. 2539 ได้รับพระบัญชาแต่งตั้งเป็นผู้ช่วยเจ้าคณะใหญ่จีนนิกายฝ่ายซ้าย
 พ.ศ. 2542 ได้รับแต่งตั้งเป็นเจ้าอาวาสวัดโพธิ์เย็น อำเภอท่ามะกา จังหวัดกาญจนบุรี
 พ.ศ. 2547 ได้รับพระบัญชาแต่งตั้งเป็นผู้ช่วยเจ้าคณะใหญ่จีนนิกายฝ่ายขวา
 พ.ศ. 2562 ได้รับพระบัญชาแต่งตั้งเป็นรองเจ้าคณะใหญ่จีนนิกาย
 พ.ศ. 2566 ได้รับพระบัญชาแต่งตั้งเป็นผู้รักษาการเจ้าคณะใหญ่จีนนิกาย
 พ.ศ. 2568 ได้รับพระบัญชาแต่งตั้งเป็นเจ้าคณะใหญ่จีนนิกาย

สมณศักดิ์
 พ.ศ.2513 ได้รับแต่งตั้งเป็น หลวงจีนธรรมธร (เย็นอี่) คณานุกรมในพระคณาจารย์จีนธรรมสมาธิวัตร (โพธิ์แจ้ง)
 พ.ศ.2520 ได้รับแต่งตั้งเป็น หลวงจีนปลัดธรรมสมาธิวัตร (เย็นอี่) คณานุกรมในพระคณาจารย์จีนธรรมสมาธิวัตร (โพธิ์แจ้ง)
 พ.ศ.2525 ได้รับพระราชทานสัญญาบัตรตั้งสมณศักดิ์ที่ หลวงจีนธรรมนันท์จีนประพัทธ์ เป็นรองปลัดซ้ายจีนนิกายราชกิจจานุเบกษา, แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, ฉบับพิเศษ, เล่ม 99 ตอนที่ 184, 17 ธันวาคม 2525, หน้า 37
  พ.ศ. 2530 ได้รับพระราชทานสัญญาบัตรตั้งสมณศักดิ์ที่ หลวงจีนธรรมรสจีนศาสน์ เป็น พระปลัดซ้ายจีนนิกายราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, ฉบับพิเศษ, เล่ม 104 ตอนที่ 253, 5 ธันวาคม 2530, หน้า 62
 พ.ศ. 2539 ได้รับพระราชทานสัญญาบัตรตั้งสมณศักดิ์ที่ พระอาจารย์จีนธรรมานุกร สุนทรศาสนกิจ เป็น ผู้ช่วยเจ้าคณะใหญ่จีนนิกายฝ่ายซ้าย ตั้งคณานุกรมได้ 3 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, เล่ม 113 ตอนที่ 23 ข, 5 ธันวาคม 2539, หน้า 68 (เทียบพระราชาคณะชั้นสามัญ)
 พ.ศ. 2542 ได้รับพระราชทานสัญญาบัตรตั้งสมณศักดิ์ที่ พระอาจารย์จีนธรรมานุกร สุนทรศาสนกิจ ภาวนานุสิฐไพศาล เป็นผู้ช่วยเจ้าคณะใหญ่จีนนิกายฝ่ายซ้าย ตั้งคณานุกรมได้ 4 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, เล่ม 116 ตอนที่ 23 ข, 27 ธันวาคม 2542, หน้า 55 (เทียบพระราชาคณะชั้นราช)
 พ.ศ. 2549 ได้รับพระราชทานสัญญาบัตรตั้งสมณศักดิ์ที่ พระอาจารย์จีนวินยานุกร สุนทรธรรมภูษิต ปริยัติกิจโกศล ผู้ช่วยเจ้าคณะใหญ่จีนนิกายฝ่ายขวา ตั้งคณานุกรมได้ 4 รูปราชกิจจานุเบกษา, ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์บรรพชิตจีนนิกาย, เล่ม 123 ตอนที่ 25 ข, 29 ธันวาคม 2549, หน้า 73 (เทียบพระราชาคณะชั้นราช)
 พ.ศ. 2562 ได้รับพระราชทานสัญญาบัตรตั้งสมณศักดิ์ที่ พระคณาจารย์จีนธรรมวิริยาจารย์ ไพศาลสมณกิจ ประสิทธิ์สิริมงคล คุณาภิวัฒน์ รองเจ้าคณะใหญ่จีนนิกายมีคณานุศักดิ์ตั้งคณานุกรมได้ 5 รูป ราชกิจจานุเบกษา, พระบรมราชโองการ ประกาศเรื่องพระราชทานสัญญาบัตรตั้งสมณศักดิ์บรรพชิตจีนนิกาย, เล่ม 136 ตอนที่ 40 ข, 28 กรกฎาคม 2562, หน้า 58 (เทียบพระราชาคณะชั้นเทพ)
 พ.ศ.2567 ได้รับพระราชทานสัญญาบัตรตั้งสมณศักดิ์ที่ พระมหาคณาจารย์จีนธรรมวชิราจารย์ พุทธบริษัทจีนพิเนตุ วิเทศธรรมประสาทนวกิจพิลาสประยุกต์ ทำนุกจีนประชาวิสิฐ ผู้รักษาการแทนเจ้าคณะใหญ่จีนนิกาย มีคณานุศักดิ์ตั้งคณานุกรมได้ 6 รูป คือ หลวงจีนปลัดธรรมวชิรานุวัตร 1 หลวงจีนวินัยธร 1 หลวงจีนธรรมธร 1 หลวงจีนสังฆรักษ์ 1 หลวงจีนสมุห์ 1 หลวงจีนใบฎีกา 1 (เทียบพระราชาคณะชั้นธรรมพิเศษ)